钦定古今图书集成/明伦汇编/官常典/第706卷 > 臧坚
## 钦定古今图书集成/明伦汇编/官常典/第706卷 > 臧坚

按《左传》：襄公十七年“秋，齐侯伐我北鄙，围桃。高厚围
臧纥于防。师自阳关逆臧孙，至于旅松。郰叔纥、臧畴、
臧贾帅甲三百，宵犯齐师，送之而复。齐师去之。齐人
获臧坚。齐侯使夙沙卫唁之，且曰：‘无死’。坚稽首曰：‘拜
命之辱，抑君赐不终，姑又使其刑，臣礼于士’。以杙抉
其伤而死。”